सुष्मासहित चार बक्सर सम्मानित
एएसबीसी यू–२२ बक्सिङ च्याम्पियनसिपमा ऐतिहासिक रजत पदक जित्न सफल सुष्मा तामाङसहित चार खेलाडी नगदसहित सम्मानित भएका छन् । एक्स बक्सिङ ग्रुप मकाउ तथा विभिन्न देशमा रहेका राष्ट्रिय तथा अन्तर्राष्ट्रिय खेलाडीको समूहले उनीहरूलाई नगद पुरस्कारसहित सम्मान गरेको हो ।
काठमाडौँ — एएसबीसी यू–२२ बक्सिङ च्याम्पियनसिपमा ऐतिहासिक रजत पदक जित्न सफल सुष्मा तामाङसहित चार खेलाडी नगदसहित सम्मानित भएका छन् । एक्स बक्सिङ ग्रुप मकाउ तथा विभिन्न देशमा रहेका राष्ट्रिय तथा अन्तर्राष्ट्रिय खेलाडीको समूहले उनीहरूलाई नगद पुरस्कारसहित सम्मान गरेको हो ।थाइल्यान्डको बैंककमा जनवरी १६ देखि २७ सम्म भएको प्रतियोगितामा सुष्माबाहेक अरू तीन खेलाडीले कांस्य पदक जितेका थिए । हेमा राई, तृषा जबेगु र विजय बाटाले कांस्य जितेका थिए । सुष्मालाई ३५ हजार तथा बाँकीलाई जनही २५ हजार नगदसहित सम्मानित गरियो ।प्रतियोगिताका प्रशिक्षकद्वय दीपक महर्जन र सन्दीप श्रेष्ठ तथा सुष्माका सुरुआती प्रशिक्षक नवीन तण्डुकारलाई पनि जनही १० हजारसहित सम्मान गरियो । उनीहरुलाई राष्ट्रिय खेलकुद परिषद्का सदस्य–सचिव टंकलाल घिसिङ, नेपाल बक्सिङ संघका अध्यक्ष राम अवाले, नेपाल बक्सिङ संघका पूर्वअध्यक्ष राजीव श्रेष्ठ, संस्थाको तर्फबाट मानबहादुर श्रेष्ठले सम्मान गरेका थिए ।